ΚΟΙΝΗ ΘΕΣΗ (ΕΚ) αριθ. 1/98 που καθορίστηκε από το Συμβούλιο στις 20 Νοεμβρίου 1997 για την έκδοση του κανονισμού (ΕΚ) αριθ. . . ./98 του Συμβουλίου, της . . ., για την ονομαστική αξία και τις τεχνικές προδιαγραφές των κερμάτων σε ευρώ που πρόκειται να κυκλοφορήσουν (98/C 23/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 105 Α παράγραφος 2,

την πρόταση της Επιτροπής (1),

τη γνώμη του Ευρωπαϊκού Νομισματικού Ιδρύματος (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

(1) ότι, κατά τη συνεδρίαση του Ευρωπαϊκού Συμβουλίου της Μαδρίτης στις 15 και 16 Δεκεμβρίου 1995, ενεκρίθη το σενάριο για τη μετάβαση στο ενιαίο νόμισμα, το οποίο προβλέπει την εισαγωγή των κερμάτων σε ευρώ το αργότερο έως την 1η Ιανουαρίου 2002 7 ότι η ακριβής ημερομηνία για την έκδοση κερμάτων σε ευρώ θα αποφασισθεί όταν το Συμβούλιο εκδώσει τον κανονισμό του για την εισαγωγή του ευρώ αμέσως μετά τη λήψη της απόφασης το ταχύτερο δυνατό κατά το 1998 σχετικά με τα κράτη μέλη που θα υιοθετήσουν το ευρώ ως ενιαίο νόμισμα 7

(2) ότι, σύμφωνα με το άρθρο 105 Α, παράγραφος 2 της συνθήκης, τα κράτη μέλη μπορούν να εκδίδουν κέρματα, η ποσότητα των οποίων τελεί υπό την έγκριση της ΕΚΤ. Το Συμβούλιο, αποφασίζοντας με τη διαδικασία του άρθρου 189 Γ και μετά από διαβούλευση με την ΕΚΤ, μπορεί να θεσπίζει μέτρα για την εναρμόνιση της ονομαστικής αξίας και των τεχνικών προδιαγραφών όλων των κερμάτων που πρόκειται να κυκλοφορήσουν, στο βαθμό που είναι απαραίτητος για την ομαλή κυκλοφορία τους μέσα στην Κοινότητα 7

(3) ότι, το Ευρωπαϊκό Νομισματικό Ίδρυμα ανέφερε ότι θα κυκλοφορήσουν τραπεζογραμμάτια σε ευρώ με ονομαστική αξία από 5 έως 500 ευρώ 7 ότι η ονομαστική αξία των τραπεζογραμματίων και των κερμάτων πρέπει να διευκολύνει τις πληρωμές τοις μετρητοίς ποσών σε ευρώ και σε λεπτά 7

(4) ότι οι διευθυντές των νομισματοκοπείων της Κοινότητας έλαβαν από το Συμβούλιο την εντολή να μελετήσουν και να υποβάλουν έκθεση σχετικά με το ενιαίο ευρωπαϊκό σύστημα μεταλλικών κερμάτων 7 ότι υπέβαλαν έκθεση το Νοέμβριο του 1996 και εν συνεχεία αναθεωρημένη έκθεση το Φεβρουάριο του 1997 στις οποίες αναφέρονται οι ονομαστικές αξίες και οι τεχνικές προδιαγραφές (διάμετρος, πάχος, βάρος, χρώμα, σύνθεση και στεφάνη) των νέων κερμάτων σε ευρώ 7

(5) ότι το ενιαίο ευρωπαϊκό σύστημα μεταλλικών νομισμάτων θα πρέπει να απολαύει της δημόσιας εμπιστοσύνης και να περιλαμβάνει τεχνολογικές καινοτομίες που να το καθιερώνουν ως ασφαλές, αξιόπιστο και αποτελεσματικό σύστημα 7

(6) ότι η δημόσια αποδοχή του νέου συστήματος είναι ένας από τους κυριότερους στόχους του κοινοτικού συστήματος μεταλλικών νομισμάτων 7 ότι η δημόσια εμπιστοσύνη στο νέο σύστημα θα εξαρτηθεί από τα φυσικά χαρακτηριστικά των κερμάτων σε ευρώ, τα οποία θα πρέπει να είναι όσο το δυνατόν περισσότερο φιλικά στο χρήστη 7

(7) ότι ζητήθηκε η γνώμη των ενώσεων καταναλωτών, της ευρωπαϊκής ένωσης τυφλών καθώς και των εκπροσώπων του κλάδου κατασκευής μηχανημάτων αυτόματης πώλησης, προκειμένου να ληφθούν υπόψη οι ειδικές ανάγκες σημαντικών κατηγοριών χρηστών των κερμάτων 7 ότι, για να εξασφαλιστεί η ομαλή μετάβαση προς το ευρώ και να διευκολυνθεί η αποδοχή του νέου συστήματος μεταλλικών νομισμάτων από τους χρήστες, πρέπει να εξασφαλισθεί η εύκολη διάκριση μεταξύ των κερμάτων χάρη στα οπτικά χαρακτηριστικά τους και σε χαρακτηριστικά που θα συμβάλλουν στην διά της αφής τους αναγνώριση 7

(8) ότι τα νέα κέρματα ευρώ θα διακρίνονται καλύτερα και θα διευκολυνθεί η εξοικείωση με αυτά, εφόσον υπάρξει συνάρτηση μεταξύ της διαμέτρου και της ονομαστικής αξίας των κερμάτων 7

(9) ότι απαιτούνται ορισμένα ειδικά χαρακτηριστικά ασφαλείας για να περιοριστεί η δυνατότητα παραχάραξης των κερμάτων του 1 και των 2 ευρώ λόγω της υψηλής τους αξίας 7 ότι η χρήση της τεχνικής βάσει της οποίας τα νομίσματα αποτελούνται από τρία στρώματα και ο συνδυασμός δύο διαφορετικών χρωμάτων στο κέρμα θεωρούνται τα πλέον αποτελεσματικά χαρακτηριστικά ασφάλειας που είναι διαθέσιμα σήμερα 7

(10) ότι η ύπαρξη μιας ευρωπαϊκής και μιας εθνικής όψης στα νομίσμτα αποτελεί πρόσφορη έκφραση της ιδέας της Ευρωπαϊκής Νομισματικής Ένωσης μεταξύ των κρατών μελών και μπορεί να διευρύνει σημαντικά το βαθμό αποδοχής των νομισμάτων από τους ευρωπαίους πολίτες 7

(11) ότι, στις 30 Ιουνίου 1994, το Ευρωπαϊκό Κοινοβούλιο και το Συμβούλιο εξέδωσαν την οδηγία 94/27/ΕΚ (4), με την οποία περιορίζεται η χρησιμοποίηση του νικελίου σε ορισμένα προϊόντα εξαιτίας των αλλεργιών που μπορεί να προκαλέσει το νικέλιο κάτω από ορισμένες συνθήκες 7 ότι τα κέρματα δεν καλύπτονται από την εν λόγω οδηγία 7 ότι ωστόσο ορισμένα κράτη μέλη χρησιμοποιούν ήδη κράμα χωρίς νικέλιο ονομαζόμενο «Nordic Gold» στο τρέχον σύστημά τους μεταλλικών νομισμάτων για λόγους δημόσιας υγείας 7 ότι θα ήταν σκόπιμο να μειωθεί η περιεκτικότητα νικελίου των κερμάτων στο νέο σύστημα μεταλλικών νομισμάτων 7

(12) ότι, συνεπώς, ενδείκνυται να ακολουθηθεί καταρχήν η πρόταση των προαναφερθέντων διευθυντών των νομισματοκοπείων και να γίνει προσαρμογή αυτής μόνο στο βαθμό που είναι αναγκαίος ώστε να ληφθούν ιδίως υπόψη οι ειδικές ανάγκες σημαντικών κατηγοριών χρηστών των κερμάτων και η ανάγκη μείωσης της χρήσης νικελίου στα κέρματα 7

(13) ότι, από όλες τις καθοριζόμενες τεχνικές προδιαγραφές για τα κέρματα σε ευρώ, μόνο η τιμή του πάχους έχει ενδεικτικό χαρακτήρα, δεδομένου ότι το πραγματικό πάχος ενός κέρματος εξαρτάται από την καθοριζόμενη διάμετρο και το καθοριζόμενο βάρος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η πρώτη σειρά κερμάτων σε ευρώ περιλαμβάνει οκτώ νομισματικές αξίες από 1 λεπτό έως 2 ευρώ με τις ακόλουθες τεχνικές προδιαγραφές:

>ΘΕΣΗ ΠΗΝΑΚΑ>

Άρθρο 2

Ο παρών κανονισμός αρχίζει να ισχύει την 1η Ιανουαρίου 1999.

. . .

Για το Συμβούλιο

Ο Πρόεδρος

(1) EE C 208 της 9.7.1997, σ. 5.

(2) Γνώμη που διατυπώθηκε στις 25 Ιουνίου 1997 (EE C 205 της 5.7.1997, σ. 18).

(3) Γνώμη του Ευρωπαϊκού Κοινοβουλίου της 6ης Νοεμβρίου 1997 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της 20ής Νοεμβρίου 1997 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) EE L 188 της 22.7.1994, σ. 1.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 4 Ιουνίου 1997, η Επιτροπή υπέβαλε στο Συμβούλιο την προαναφερόμενη πρόταση κανονισμού, βάσει του άρθρου 105α παράγραφος 2 της συνθήκης ΕΚ.

2. Το Ευρωπαϊκό Κοινοβούλιο, σε πρώτη ανάγνωση, έδωσε τη γνώμη του στις 6 Νοεμβρίου 1997.

Στις 17 Νοεμβρίου 1997, η Επιτροπή υπέβαλε τροποποιημένη πρόταση σύμφωνα με το άρθρο 189α παράγραφος 2 της συνθήκης. Η τροποποιημένη αυτή πρόταση λαμβάνει υπόψη τη γνώμη του Ευρωπαϊκού Κοινοβουλίου και τις προτεινόμενες βάσει αυτής τροποποιήσεις.

3. Στις 20 Νοεμβρίου 1997, το Συμβούλιο καθόρισε την κοινή του θέση βάσει του άρθρου 189 Γ της συνθήκης.

II. ΣΤΟΧΟΣ

Η προαναφερόμενη πρόταση κανονισμού αποσκοπεί να διασφαλίσει μια ομαλή κυκλοφορία των κερμάτων ευρώ εντός της Κοινότητας. Εισάγει οκτώ ονομαστικές αξίες (1, 2, 5, 10, 20 και 50 λεπτά, 1 και 2 ευρώ) και διευκολύνει την αναγνώριση των διαφόρων κερμάτων με την ποικιλία του σχήματος, του βάρους, του χρώματος και του πάχους. Πρόσθετα χαρακτηριστικά ασφαλείας για τα κέρματα των 1 και 2 ευρώ αποσκοπούν στη μείωση του περιθωρίου απάτης. Για λόγους δημόσιας υγείας, η χρήση του νικελίου μειώνεται σημαντικά σε σύγκριση με την παρούσα κατάσταση στα περισσότερα κράτη μέλη.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση του Συμβουλίου περιλαμβάνει διάφορες τροπολογίες που πρότεινε το Ευρωπαϊκό Κοινοβούλιο στη γνώμη του, οι οποίες είχαν επίσης περιληφθεί στην τροποποιημένη πρόταση της Επιτροπής:

- στην αιτιολογική σκέψη 4 της κοινής θέσης αποσαφηνίζεται ότι οι διευθυντές των νομισματοκοπείων της ΕΚ κατάρτισαν τεχνική έκθεση για το θέμα αυτό, ενώ η επίσημη πρόταση έγινε από την Επιτροπή σύμφωνα με τις διαδικασίες της συνθήκης (τροπολογία αριθ. 1),

- στην αιτιολογική σκέψη 5 της κοινής θέσης υπογραμμίζεται ότι το ευρωπαϊκό σύστημα μεταλλικών νομισμάτων θα πρέπει να απολαύει της δημόσιας εμπιστοσύνης και να περιλαμβάνει τεχνολογικές καινοτομίες (τροπολογία αριθ. 2),

- στην αιτιολογική σκέψη 6 της κοινής θέσης υπογραμμίζεται ότι τα κέρματα ευρώ πρέπει να είναι αποδεκτά από το κοινό, έχοντας φυσικά χαρακτηριστικά φιλικά στο χρήστη (τροπολογία αριθ. 3),

- στην αιτιολογική σκέψη 8 υπογραμμίζεται η σημασία της συνάρτησης μεταξύ της διαμέτρου και της ονομαστικής αξίας των κερμάτων (πρώτο τμήμα της τροπολογίας αριθ. 8),

- στην αιτιολογική σκέψη 10 υπενθυμίζεται ότι η ύπαρξη μιας ευρωπαϊκής και μιας εθνικής όψης στα νομίσματα είναι σκόπιμη από την άποψη του συμβολισμού και της δημόσιας αποδοχής (τροπολογία αριθ. 21).

Αντιθέτως, το Συμβούλιο δεν δέχτηκε να συμπεριλάβει στην κοινή του θέση άλλες τροπολογίες που πρότεινε το Ευρωπαϊκό Κοινοβούλιο:

- η πρόταση να μειωθεί ο αριθμός των κερμάτων σε έξι δεν έγινε δεκτή διότι θεωρήθηκε ότι θα δυσχεραίνει τις πληρωμές τοις μετρητοίς (τροπολογίες αριθ. 7, 15 και 18),

- η πρόταση να αποκλειστεί τελείως το νικέλιο από την επιφάνεια όλων των κερμάτων δεν έγινε δεκτή δεδομένου ότι αυτό δεν είναι αναγκαίο για λόγους δημόσιας υγείας, ιδιαίτερα βάσει της γνώμης της επιστημονικής συμβουλευτικής επιτροπής για την εξέταση της τοξικότητας και της οικοτοξικότητας των χημικών ουσιών της 4ης Σεπτεμβρίου 1997. Η γνώμη αυτή καταλήγει στο ότι ο ενδεχόμενος κίνδυνος για την υγεία από την ελευθέρωση νικελίου από τα κέρματα είναι πολύ χαμηλός και δεν είναι πιθανό η ελευθέρωση νικελίου από τα νέα κέρματα ευρώ να προκαλέσει μεγαλύτερο κίνδυνο για τους καταναλωτές ή τους επαγγελματίες από ό,τι συμβαίνει επί του παρόντος.

Συκεκριμένα, μόνον 8 % όλων των κερμάτων ευρώ θα περιέχουν νικέλιο και έτσι τα κέρματα ευρώ θα είναι πολύ περισσότερο φιλικά στο χρήστη από ό,τι συμβαίνει τώρα στα κράτη μέλη, όπου περίπου το 75 % όλων των κερμάτων περιέχει νικέλιο. Το νικέλιο χρησιμοποιείται στι κέρματα των 1 και 2 ευρώ, ως τμήμα των χαρακτηριστικών ασφαλείας κατά της απάτης. Με την παρούσα τεχνολογία δεν υπάρχει εν προκειμένω βιώσιμο εναλλακτικό υλικό (τροπολογίες αριθ. 10, 12, 13 και 14),

- η πρόταση να χρησιμοποιηθεί ανοξείδωτος χάλυβας για τα κέρματα των 50 λεπτών, και των 1 και 2 ευρώ δεν έγινε δεκτή λόγω των υψηλότερων δαπανών παραγωγής που συνδέονται με τη χρήση του ανοξείδωτου χάλυβα και διότι θεωρήθηκε ότι δημιουργείται μεγάλη ομοιότητα με τα κέρματα μεγαλύτερης αξίας (τροπολογίες αριθ. 7, 12, 13 και 14),

- η πρόταση να εκδοθεί χρυσό κέρμα ονομαστικής αξίας 100 ευρώ δεν έγινε δεκτή λόγω της πιθανής ανακολουθίας μεταξύ της τιμής αγοράς και της ονομαστικής αξίας, και του σχετικού κινδύνου κερδοσκοπικής αποθησαύρισης, και επειδή η έκδοση τραπεζογραμματίου 100 ευρώ δεν σχεδιάζεται από το Ευρωπαϊκό Νομισματικό Ίδρυμα (τροπολογία αριθ. 11),

- θεωρήθηκε περισσότερο φιλικό προς τον καταναλωτή, για την αναγνώριση των κερμάτων, να υπάρχει ποικιλία κατά σχήμα, βάρος, χρώμα και πάχος παρά να δοθεί έμφαση εν προκειμένω στη διάμετρο, όπως πρότεινε το Κοινοβούλιο [τροπολογίες αριθ. 8 (εν μέρει), 12, 13, 14, 16, 17 και 19],

- το Συμβούλιο δεν θεώρησε σκόπιμο να αναφερθεί στις ευρωπαϊκές και εθνικές όψεις των κερμάτων ευρώ στα άρθρα του κανονισμού διότι ο κανονισμός αυτός δεν αφορά τις γραφικές πλευρές (τροπολογία αριθ. 28). Ωστόσο, έγινε δεκτή μνεία στο σκεπτικό, όπως πρότεινε το Κοινοβούλιο (αριθ. 10).

IV. ΣΥΜΠΕΡΑΣΜΑ

Το Συμβούλιο θεωρεί ότι:

- η κοινή θέση περιλαμβάνει τα αναγκαία στοιχεία που επιτρέπουν την ομαλή κυκλοφορία των κερμάτων ευρώ εντός της Κοινότητας,

- η κοινή θέση λαμβάνει υπόψη τη γνώμη που έδωσε το Ευρωπαϊκό Κοινοβούλιο και συμπεριλαμβάνει διάφορες τροπολογίες που προτείνονται στη γνώμη αυτή, ιδιαίτερα όσες σχετίζονται με τη δημόσια αποδοχή.